මේ දක්වා මෙරටින් කොරෝනා රෝගීන් 2,811 දෙනෙකු වාර්තා වන අතර, ඉන් රෝගීන් 2,333 දෙනෙකු පූර්ණ සුවය ලබා තිබෙනවා.මේ අතර, විදේශගතව සිට දින 14ක කාලයක් නිරෝධායනය අවසන් කළ පුද්ගලයෙකු නිවස වෙත පැමිණ ස්වයං නිරෝධායනයට ලක් නොවී නිවසින් බැහැරව යාමේ සිද්ධියක් සම්බන්ධයෙන් ප්‍රදේශවාසීන් මහජන සෞඛ්‍ය පරීක්ෂක කාර්යාලයට පැමිණිලි කර තිබෙනවා.මොහු මොරටුව - පීරිස් මාවතේ පදිංචිකරුවෙක්.පසුව, මොරටුව - එගොඩඋයන ප්‍රදේශයේ මහජන සෞඛ්‍ය පරීක්ෂක පී.වයි. සඳරුවන් සඳහන් කළේ අදාළ පුද්ගලයා තවදුරටත් ස්වයං නිරෝධායනයට ලක් කිරීමට කටයුතු කර ඇති බවයි.